188. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ,ΥΓΕΙΑΣ, ΠΡΟΝΟΙΑΣ  ΚΑΙ ΚΟΙΝ. ΑΣΦΑΛΙΣΕΩΝ ΚΑΙ  ΕΜΠΟΡ. ΝΑΥΤΙΛΙΑΣ Αριθ. οικ. 176/Μ13/3-36 της 18 Μαρτ./9 Απρ. 1987 (ΦΕΚ Β΄ 192) Υπολογισμός της Α.Τ.Α. των συντάξεων και βοηθημάτων του Δημοσίου με νέα διευρυμένα κλιμάκια. α)Για σύνταξη ή βοήθημα ή τμήμα αυτών μέχρι 60.000 δραχμ. θα υπολογίζεται ολόκληρο το ποσοστό μεταβολής του δείκτη. β)για το τμήμα της σύνταξης ή βοηθήματος από 60.001 δραχμ. μέχρι 75.000 δραχμ. θα υπολογίζεται το 1/2 του ποσοστού μεταβολής του δείκτη. γ)Για το τμήμα της σύνταξης ή βοηθήματος από 75.001 δραχμ. μέχρι 100.000 δραχμ. θα υπολογίζεται το 1/4 του ποσοστού μεταβολής του δείκτη. δ)Για το τμήμα της σύνταξης ή του βοηθήματος από δραχμ. 100.001 και άνω δε θα παρέχεται καμιά τιμαριθμική αναπροσαρμογή. 2.Η απόφαση αυτή θα εφαρμοσθεί ανάλογα και για συντάξεις που δεν καταβάλλονται από το δημόσιο, διέπονται όμως από τις ίδιες διατάξεις, είτε κατά παραπομπή σε όσα ισχύουν για τις συντάξεις των δημοσίων υπαλλήλων είτε με ιδιαίτερα νομοθετήματα που περιλαμβάνουν παρόμοιες διατάξεις. Κυρώθηκε και έχει ισχύ νόμου από την έκδοσή της από το εδάφ. δ΄ άρθρ. 6 Νόμ. 1803/1988, (ΦΕΚ Α΄ 176) (κατωτ. αριθ. 192). 